พอดีเหมือนจะเป็นไข้ก่อนวันประจำเดือนมาสัก1-2วัน ก่อนมีเมนปวดท้องน้อย ประจำเดือนวันแรกมาเยอะเปลี่ยนไป2 แผ่น วันที่2 เปลี่ยนไป1แผ่น วันที่3ประจำเดือน ไม่มา ประจำเดือนเป็นสีแดงปกติ ปกติจะมาตรงทุกเดือน เดือนละ4วัน ปัจจุบัน มีอาการตัวร้อนลุมๆ มีน้ำมูก ผิดปกติไหมที่ประจำเดือนมา2วัน
สวัสดีค่ะ ประจำเดือนที่เป็นปกตินั้นควรต้องจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการมีไข้ก่อนมีประจำเดือน อาจจะมีสาเหตุอื่นๆของไข้ เช่นการอักเสบหรือติดเชื้อใดๆในร่างกาย ซึ่งถ้าไม่ได้เจ็บป่วยหนักมาก หรือมีผลต่อการแข็งตัวของเลือดในร่างกาย ไม่น่าจะส่งผลต่อปริมาณของประจำเดือนประจำเดือนสามารถมา 2 วันได้ แนะนำการสังเกตว่าหยุดสนิท ไม่มีออกผิดปกติระหว่างรอบเดือนอีก หากออกกระปริดกระปรอยระหว่างรอบเดือน เลือดที่ออกมานั้น อาจเป็นเลือดจากความผิดปกติอื่นๆเช่นการติดเชื้อหรือมีเนื้องอกของอวัยวะสืบพันธุ์ แนะนำการไปพบแพทย์เพื่อตรวจเพิ่มเติม